Publication: Magyar Közlöny
Issue: MK-1999-100 (Year: 1999, Number: 100)
Era: 1990-2004
Section: 1997. évi CLVI. törvény (a továbbiakban: Kszt.) rendelkezései szerint, céljainak a közhasznúság feltételei szerint
Paragraph Index: 626

11. Az Alapítványt az elnök önállóan képviseli. Az Alapítvány bankszámlája felett, a Kuratórium két érdektelen tagja együttesen rendelkezik. 12.1. Az Alapítvány kezelésével kapcsolatos adminisztratív gazdálkodási feladatokat az ügyvezető igazgató irányítása alatt álló alapítványi iroda (a továbbiakban: Iroda) látja el. Az Iroda gondoskodik a kuratóriumi ülések előkészítéséről, a Kuratórium határozatainak, egyéb döntéseinek végrehajtásáról, ha a Szervezeti és Működési Szabályzat másként nem rendelkezik, ellátja az Alapítvány és az intézetek bér- és munkaügyi, valamint pénzügyi és számviteli adminisztrációját, továbbá mindazokat az igazgatási feladatokat, amelyeket a Szervezeti és Működési Szabályzat az Irodára ruház. Az ügyvezető igazgatót a Kuratórium nevezi ki a Ktv. 8—9. §-ában foglalt összeférhetetlenségi szabályok figyelembevételével. 12.2. Az Alapítványhoz tartozó Intézet az igazgató irányítása alatt ellátja az Alapítvány céljának megvalósítása érdekében szükséges feladatokat. Az Intézet képviseletét a Szervezeti és Működési Szabályzatban kell szabályozni. A szabályzatnak a jelen Alapító Okiratban meghatározottakon felül tartalmaznia kell: — a Kuratórium ügyrendjét, — a tisztségviselők hatáskörét, — az Iroda szervezetét, részletes feladatkörét és az ügyvitel szabályait, az ügyvezető igazgató és felelős beosztású dolgozóinak hatáskörét, — a Határozatok Könyvének vezetését, amelyből a Kuratórium döntésének tartalma, időpontja és hatálya, illetve a döntést támogatók és ellenzők számaránya megállapítható, — a Kuratórium döntéseinek az érintettekkel való közlési, illetve nyilvánosságra hozatali módját, — az Alapítvány működésével kapcsolatban keletkezett iratokba való betekintés rendjét, — az Alapítvány működésének, szolgáltatásai igénybevétele módjának, beszámolói közlésének nyilvánosságát, — valamint a Kszt. 7. §-ának (2) bekezdésében foglaltakat. 12.3. Az Intézet önálló Szervezeti és Működési Szabályzat alapján működik. Az Intézet Szervezeti és Működési Szabályzatát az igazgató állapítja meg, és a Kuratórium hagyja jóvá. Az Intézet már meglévő szervezeti és működési szabályzatát a mindenkori hatályos Alapító Okirat, valamint az Alapítvány Szervezeti és Működési Szabályzatának figyelembevételével, annak hatálybalépésétől számított három hónapon belül módosítani kell, a Ktv. 7. §-ának

Source: https://magyarkozlony.hu/hivatalos-lapok/0aa9992117c79821201748e9299b91181cb4a96e/dokumentumok/88d47b2637da5ef5f821c507c65ea90b6745634d/letoltes